Sutarties priedas Nr. 4

**KONFIDENCIALUMO PASIŽADĖJIMAS**

2025-07-

(data)

Aš, , eidamas (-a)UAB „Baltic Amadeus“, (toliau – **Informacijos gavėjas**), atsižvelgiant į tai, kad dalyvaujant (10769) IT sistemų architektūros parengimo paslaugos - konkretus DPS viešajame pirkime (toliau – **Pirkimas**) ir įgyvendinant sutartį AB „KN Energies“ ketina perduoti konfidencialią, neskelbtiną informaciją:

1. Patvirtinu, kad esu susipažinęs (-usi) su 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, ir kuriuo panaikinama Direktyva 95/46/EB (Bendruoju duomenų apsaugos reglamentu), Lietuvos Respublikos įstatymais, reglamentuojančiais asmens duomenų apsaugos, informacijos saugos ir kibernetinio saugumo reikalavimus, kitais duomenų apsaugą reglamentuojančiais teisės aktais ir įsipareigoju dalyvaudamas (-a) Pirkime laikytis asmens duomenų apsaugos, informacijos saugos ir kibernetinio saugumo reikalavimų.
2. Pasižadu:
   1. nuo šio konfidencialumo pasižadėjimo pasirašymo momento saugoti ir tik Pirkimo tikslais naudoti visą su Pirkimu bei jo vykdymu susijusią informaciją, kuri man taps žinoma, taip pat dokumentus, kurie man bus perduoti ar prieinami;
   2. užtikrinti iš AB „KN Energies“ gautų informacijos ir dokumentų bei Pirkimo vykdymo metu sukuriamų informacijos ir dokumentų konfidencialumą ir saugumą, naudoti šiuos gautus ir sukurtus informaciją bei dokumentus tik dalyvavimo Pirkime tikslais, šios informacijos ir dokumentų neplatinti, nedauginti, nenaudoti savo asmeniniams ar trečiųjų asmenų poreikiams, jokia forma ir būdu neatskleisti tretiesiems asmenims, išskyrus Lietuvos Respublikos įstatymų nustatytus atvejus;
   3. visus man patikėtus dokumentus ir informaciją saugoti tokiu būdu, kad tretieji asmenys neturėtų galimybės su jais susipažinti ar pasinaudoti;
   4. pasibaigus Pirkimui grąžinti visus man patikėtus dokumentus ir informaciją arba AB „KN Energies“ leidimu juos sunaikinti; nepasilikti jokių man patikėtų dokumentų ir informacijos kopijų;
   5. nedelsiant raštiškai informuoti AB „KN Energies“ Informacijos ir kibernetinio saugumo įgaliotinį el. paštu [incidentai@kn.lt](mailto:incidentai@kn.lt) bei telefonu +370 46 391772 apie įvykusį ar gresiantį konfidencialios informacijos neteisėtą naudojimą ar atskleidimą, ar kitą veiksmą, kuris gali būti laikomas informacijos saugos pažeidimu bei imtis visų protingų priemonių tolesniam informacijos atskleidimui ar praradimui sustabdyti ir neigiamoms pasekmėms sumažinti, taip pat nustatyti ir pateikti AB „KN Energies“ visus faktus susijusius su konfidencialios informacijos saugos pažeidimu;
   6. laikytis konfidencialumo įsipareigojimų, nurodytų 2.1–2.5 papunkčiuose, Pirkimo vykdymo metu ir Pirkimui pasibaigus, jį nutraukus, taip pat pasikeitus ar nutrūkus mano darbo santykiams.
3. Suprantu, kad konfidencialia informacija laikoma visa su Pirkimu bei jo vykdymu susijusi informacija, įskaitant dokumentus, kurie man taps žinomi dalyvaujant Pirkime ir kurie nėra prieinami viešuose šaltiniuose bei kurių atskleidimas nėra privalomas pagal Lietuvos Respublikos įstatymus.
4. Esu įspėtas (-a), kad:
   1. šis pasižadėjimas galios neterminuotą laiką;
   2. su Pirkimu ir jo vykdymu susijusią informaciją, kuri man taps žinoma, bei dokumentus galėsiu atskleisti tik Lietuvos Respublikos įstatymų nustatytais atvejais;
   3. jei pažeisiu šį pasižadėjimą, turėsiu kiekvieno konfidencialios informacijos pažeidimo atveju AB „KN Energies“ sumokėti 5 000 (penkių tūkstančių) eurų baudą ir atlyginti AB „KN Energies“ ir/ar tretiesiems asmenims padarytą žalą bei nuostolius ir atsakyti Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)